El domingu pasáu Inaciu Galán y Diego Solís, coordinadores del #FormientuEnCasaFest, pesllaron esti ciclu cultural qu’entamaba la plataforma lliteraria el 18 de marzu y que cuntó con cuatro foles d’actividaes de forma ininterrumpida.
#000007
Los coordinadores del festival quixeron aprovechar la última actividá pa pesllar estos dos meses d’actividaes dende casa faciendo balance de les actividaes y de los oxetivos cumplíos y pendientes pa la cultura asturiana.
#000008
Pa Inaciu Galán esti festival “permitió demostrar la Bayura d’actividaes creatives qu’ufre l’ámbitu de la cultura asturiana que s’espresa n’asturianu”. Pa Diego Solís esta inciativa “ha sirvinos pa reflexonar sobre les oportunidaes qué mos dan les tecnoloxíes y que quiciabes nun tuviéremos aprovechando abondo enantes d’esta situación”.
#000009
Nel actu virtual diéronse tamién les cifre d’audencia del #FormientuEnCasaFest, que sumó más de 100.000 visualizaciones y alredor de 1.500 siguidores nuevos nes redes de @Formientu. En total el ciclu organizó 62 actos nos que participaron 26 muyeres y 34 homes de toles xeneraciones, anque con mayor presencia de la mocedá. Ente les actividaes, pensaes dende una visión amplia de la cultura y tocando otros ámbitos de forma tresversal, tuvieron 13 conciertos, 30 charres, 11 recitales lliterarios y presentaciones de llibros, 4 cuentacuentos pa la reciella y 3 talleres lliterarios.
#000010
Amás, dientro del contestu del #FormientuEnCasaFest organizóse un concursu de guión cinematográficu n’asturianu y gallego-asturianu, tres la charra-taller de Pablo A. Quiroga sobre esta cuestión. Tien abiertu’l plazu hasta’l 15 de xunu. Les bases completes tán na páxina de Formientu.
#000013
Ufrímoste’l videu completu del balance final del #FormientuEnCasaFest con Diego Solís Lletres & Inaciu Galán, coordinadores d’esti ciclu de más de 60 díes en cuarentena.
#000014